Poola zlott
Poola zlott (poola keeles złoty, 'kuldne'; lühendina zł) on Poola rahaühik. Zlott jaguneb 100 krossiks (lühend gr). 1990. aastate alguse hüperinflatsiooni järel zlott devalveeriti. Nõnda sai 1. jaanuaril 1995 10 000 endisest zlotist (ISO 4217 valuutakood: PLZ) üks uus zlott (valuutakood PLN). Poola poliitikud on avaldanud soovi võtta riigis kasutusele euro.[viide?] Selle üheks takistuseks on peetud inflatsiooni, kuid 2009. aastal alanud majanduskriisile järgnenud eurotsooni raskuste tõtu on ka Poolas hakatud eurosse skeptilisemalt suhtuma.[viide?]